Шыңжаңнан қазақтар көшіп келуде
"Шыңжаңнан қазақтар көшіп келуде" | "https://abai.kz/post/150761"
TITLE: Шыңжаңнан қазақтар көшіп келуде
URL: https://abai.kz/post/150761
META: "Шыңжаңнан қазақтар көшіп келуде" | "https://abai.kz/post/150761"
DATE: 22.04.2022
AUTHOR(s): Abai.kz
TOTAL WORDS: 120
TEXT: 22 сәуірде Қытайдың Шынжаң өлкесінен 20 қазақ отбасы Алматыға ұшып келді. Оларды Алматы әуежайынан күтіп алған "Отандас ел" қоғамдық бірлестігінің жетекшісі Мұқан Мамытхан осыдан бес жыл бұрын көші-қон шақыртуын жібергендерін айтады. – 2017-2018 жылы Қытайда тұратын 100 үйге көші-қон шақыртуын жіберген едік. Соның алғашқы бөлігі келіп жетті. Біздің есебіміз бойынша жыл соңына дейін шақырту жібергендер түгел келіп болуға тиіс, – дейді Мұқан Мамытхан. Көшіп келгендердің бірі 59 жастағы Оралтай Нұрдынай Құлжа қаласынан келген. Отбасында жеті адам бар. Айтуынша, Қытай билігі қазір тек отбасымен толық көшетіндерге ғана рұқсат беріп отыр. – Құлжадан Үрімжі-Шенг Ду арқылы төрт күн жүріп келдік. Атажұртқа жеткенімізге қуаныштымыз. Алдағы жоспарды туыстармен ақылдасып шешеміз, - деді ол телефон арқылы. Ақпаратқа қарағанда, 20 отбасы уақытша Алматы облысына орналастырылады. Abai.kz
